פרויקט מסלול

פרויקט מסלול (באנגלית: Project Runway) היא תוכנית מציאות אמריקאית המשודרת מאז 2004 ברשת הטלוויזיה בראבו (בשנים 2009–2017 שודרה בערוץ Lifetime) ומתמקדת בעיצוב אופנה. יוצר התוכנית הוא אלי הולצמן, והנחתה אותה דוגמנית-העל היידי קלום, אשר שימשה גם כמפיקה בפועל, עד להחלפתה. העונה ה-17 עלתה לשידור ב-14 במרץ 2019 וביצעה מספר שינויים; השופטים טים גאן וזאק פוזן עזבו, ובמקומם נכנסו ברנדון מקסוול ואליין ולטרות'; מנחת התכנית היידי קלום עזבה את התכנית לאחר 16 עונות, ובמקומה נכנסה הדוגמנית הצעירה קרלי קלוס. בנוסף, התוכנית חזרה לערוץ בראבו, לאחר ששודרה בה בעבר (2004–2008; עונות 1–5). בישראל, משודרת התכנית המקורית משנת 2006 בערוץ הוט 3. ב-2009 שודרה גרסה ישראלית של "פרויקט מסלול" בערוץ 2, תחת הזכיינית "רשת", בהנחיית שירז טל. התוכנית, אשר זוכה להצלחה רבה בארצות-הברית ובישראל, עוקבת אחר תחרות רבת-שלבים בין מספר מעצבי אופנה מתחילים, אשר משתתפים באתגרי עיצוב שונים במטרה לזכות בתואר המנצח, מעצב האופנה המוביל הבא. שנים-עשר המתמודדים נשלחים להתגורר יחד בדירה בניו יורק, ומדי יום נשלחים לבצע משימת עיצוב בגד סביב נושא מוגדר. בשלב הראשון בוחרים המתמודדים דוגמנית ממספר דוגמניות המשתתפות בתוכנית, לאחר מכן מקבלים תקציב לקניית חומרים לעיצוב הבגד. לאחר עיצוב הבגד, בזמן מוגבל, נערכת תצוגת אופנה פרטית של המשתתפים, בה נוכחים שופטי התוכנית, אנשי אופנה מובילים, אשר שופטים את המתמודדים ומחליטים מי מהמתמודדים הוא המנצח במשימה, ומי הוא המפסיד אשר ינופה מהתוכנית. לאחר ניפוי תשעת המתמודדים הראשונים, מקבל כל אחד משלושת המעצבים שהגיעו לגמר 8,000 דולר וחמישה חודשים בבית, בו הוא נדרש להכין קולקציה של 12 פריטים המוצגים בטקס הגמר, המתקיים ב"שבוע האופנה" בניו יורק. המנצח זוכה ב-100,000 דולר לעיצוב הקולקציה הפרטית שלו, חוזה עיצוב עם חברת האופנה "בננה ריפבליק" ותצוגת דגמיו במגזין האופנה המוביל "אל". הדוגמנית אשר בחר המעצב זוכה להופיע במגזין גם היא ולהיות הדוגמנית הראשית בתצוגת האופנה של המעצב בגמר התוכנית. היידי קלום – עונות 1–16: מנחת התוכנית, קלום היא אחת מהדוגמניות המובילות והמצליחות בעולם. קרלי קלוס – עונה 17 ואילך: מנחת התוכנית החל מעונתה ה-17, דוגמנית, ידועה כמלאכית של ויקטוריה'ס סיקרט. טים גאן – עונות 1–16: מדריך המעצבים, מנהל מחלקת האופנה ב"בית הספר החדש לעיצוב פרסונס" בניו יורק. נינה גרסיה – עונה 1 ואילך: שופטת בתוכנית, גרסיה היא עורכת הראשית של המגזין "אל". מייקל קורס – עונות 1–10: שופט בתוכנית, קורס הוא מעצב ואיש אופנה מצליח בארצות הברית. זאק פוזן – עונות 1–16: שופט בתוכנית, מעצב אופנה אמריקאי. ברנדון מקסוול – עונה 17 ואילך: שופט בתוכנית, מעצב אופנה צעיר ואישיות טלוויזיונית. אליין ולטרות' – עונה 17 ואילך: שופטת בתוכנית, עיתונאית ועורכת אופנה, מוכרת בשל עבודה בניו יורק טיימס. שופט אורח: בכל תוכנית מצטרף לחבר השופטים שופט חד פעמי, לרוב איש אופנה או ידוען. העונה הראשונה שודרה החל מ-דצמבר 2004 עד פברואר 2005 וכללה 11 פרקים. העונה השנייה שודרה החל מ-7 בדצמבר 2005 עד 6 במרץ 2006 וכללה 14 פרקים. העונה השלישית שודרה החל מ-12 ביולי 2006 עד 18 באוקטובר 2006 וכללה 15 פרקים. העונה הרביעית שודרה החל מ-14 בנובמבר 2007 עד 3 במרץ 2008 וכללה 14 פרקים. העונה החמישית שודרה החל מ-16 ביולי 2008 עד 15 באוקטובר 2008 וכללה 14 פרקים. העונה השישית שודרה החל מ-20 באוגוסט 2009 עד 19 בנובמבר 2009 וכללה 14 פרקים. העונה השביעית שודרה החל מ-14 בינואר 2010 עד 22 באפריל 2010 וכללה 15 פרקים. העונה השמינית החלה את שידוריה ב-29 ביולי 2010 עד 28 באוקטובר 2010 וכללה 14 פרקים. העונה התשיעית החלה את שידוריה ב-28 ביולי 2011 והסתיימה ב-27 באוקטובר 2011 וכללה 14 פרקים. העונה העשירית החלה ב-19 ביולי 2012 והסתיימה ב-18 באוקטובר 2012 וכללה 14 פרקים. פרויקט מסלול: הכוכבים או פרויקט מסלול אולסטארס (באנגלית: Project Runway: All Stars) היא תוכנית ספין אוף לפרויקט מסלול. מנחת התכנית היא אליסה מילאנו. התוכנית עלתה לשידור ב-5 בינואר 2012 וכללה 13 מעצבים מעונות 1–8. המנצח היה המעצב אשר הגיע למקום השני בעונה השמינית, מונדו גוארה. העונה השנייה של התוכנית החלה ב-25 באוקטובר 2012 והסתיימה ב-17 בינואר 2013. המנצח בעונה השנייה היה אנתוני ריאן אשר הגיע למקום השביעי בעונה התשיעית. בישראל, התוכנית משודרת בערוץ האופנה הישראלי. פרויקט מסלול: הכוכבים או פרויקט מסלול אולסטארס (באנגלית: Project Runway: Junior) היא תוכנית ספין אוף נוספת לפרויקט מסלול. בישראל, התוכנית משודרת בערוץ האופנה הישראלי. "פרויקט מסלול (ישראל)" "הטופ מודל הבאה" "הדוגמניות" מדיה וקבצים בנושא פרויקט מסלול בוויקישיתוף אתר האינטרנט הרשמי של פרויקט מסלול פרויקט מסלול, ברשת החברתית אקס (טוויטר) "פרויקט מסלול", במסד הנתונים הקולנועיים IMDb (באנגלית) "פרויקט מסלול", באתר נטפליקס "פרויקט מסלול", באתר Rotten Tomatoes (באנגלית) "פרויקט מסלול", באתר Metacritic (באנגלית) "פרויקט מסלול", באתר Hulu סדרות (באנגלית) "פרויקט מסלול", במסד הנתונים הקולנועיים KinoPoisk (ברוסית) "פרויקט מסלול" האתר הרשמי "בלוג האופנה של סקיני" סקיני צמוד לפרויקט מסלול Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)